

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. január 21-ei rendes ülésére

**Napirend:**

**Tárgy: A Kisboldogasszony Katolikus Általános Iskola 2025/2026. tanévre vonatkozó felvételi körzet tervezetének véleményezése**

**Előterjesztő:** Dr. Szilágyi Tibor polgármester

**Készítette:** Kőszegi Erzsébet Mária jegyző

**Előzetesen tárgyalja:** Gádoros Nagyközség Önkormányzat

Szociális, Kulturális, Egészségügyi és Sport Bizottsága

**Az előterjesztés a jogszabályi rendelkezéseknek megfelel:** Kőszegi Erzsébet Mária. s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Az előterjesztés zárt ülésen tárgyalható. ⬜**

**ELŐTERJESZTÉS**

**Gádoros Nagyközség Önkormányzata Képviselő-testületének ülésére**

**Tárgy: A Kisboldogasszony Katolikus Általános Iskola 2025/2026. tanévre vonatkozó felvételi körzet tervezetének véleményezés**

**Tisztelt Képviselő-testület!**

A 2020. január 1-jétől hatályos nemzeti köznevelésről szóló 2011. évi CXC. törvény (a továbbiakban: Nkt.) 50. § (8) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A 2020. január 1-jétől hatályos nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1a) bekezdése alapján a települési önkormányzat a véleményéről, az Nkt. 50. § (10) bekezdése szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

Mellékelten csatolva a kötelező felvételt biztosító általános iskolák körzethatár tervezete az Orosházi Járás 2025/2026. tanévről szóló dokumentum.

A fentiek alapján kérem a Tisztelt Képviselő-testületet az előterjesztés megtárgyalására, véleményezésére és az alábbi határozati javaslat elfogadására:

**Határozati javaslat:**

Gádoros Nagyközség Önkormányzatának Képviselő-testülete egyetért a Gádoros Kisboldogasszony Katolikus Általános Iskola (5932 Gádoros, Iskola u. 4.) 2025/2026. tanévre vonatkozó felvételi körzetének megállapításával (Nkt. 33. § (2) bekezdése alapján).

**Végrehajtásért felelős**: Dr. Szilágyi Tibor polgármester

**Erről értesül:** Békéscsabai Tankerületi Központ (Hivatali Kapu 168309135)

**Határidő**: 2025. február 15.

Gádoros, 2025. január 07.

Dr. Szilágyi Tibor

polgármester