

**Gádoros Nagyközség Önkormányzata**

**5932 Gádoros, Kossuth u. 16.**

ELŐTERJESZTÉS

a KÉPVISELŐ-TESTÜLET 2025. január 21-i rendes ülésére

**18. Napirend:**

**Tárgy:** Bajcsy-Zsilinszky utcai közterületen levő felépítmények ügye

**Előterjesztő:** Dr. Szilágyi Tibor Polgármester

**Készítette:** Dr. Szilágyi Tibor Polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. január 21-én tartandó rendes ülésére**

**tulajdonjog bejegyzése tárgyában**

**Tisztelt Képviselő-testület!**

*Előzmények:*

Az Állami Földmérési és Térképészeti Hivatal 209/1962. (I.9) számú utasítása alapján készült felmérése szerint a Gádoros, belterület 1552 hrsz-ú, természetben 5932 Gádoros, Bajcsy-Zsilinszky utca 1552. hrsz. alatti „kivett közterület” elnevezésű 1 ha 3395 m2 területű ingatlan az Állam tulajdonába került.

Az egyes állami tulajdonban lévő vagyontárgyak tulajdonba adásáról szóló 1991. évi XXXIII. törvény alapján, a törvény erejénél fogva a fenti ingatlan 1992. december 22. napján Gádoros Nagyközség Önkormányzat tulajdonába került. A régóta ismert probléma az, hogy a térkép szerint több épület és felépítmény található volt a fenti közterületen.

Az 1552 helyrajzi számú ingatlan tulajdoni lapja alapján kivett „közterület” művelési ággal rendelkezik. Az ingatlan a közterület funkciója miatt forgalomképtelen, így azt elidegeníteni nem lehetséges, illetve a megosztása is rendeletalkotással, illetve térképészeti munkákkal járna.

Az ingatlan elbirtoklása az ingatlan korlátozottan forgalomképes vagyon mivolta miatt, még a folyamatos 15 éves birtoklási idővel sem lehetséges.

A hosszú ideje jogilag rendezetlen helyzet megoldását az szolgálná, hogy telekalakítással (lásd a mellékelten csatolt változási vázrajz) a Gádoros 1552 hrsz-ú ingatlanon található felülépítmények önálló ingatlanná alakításával az ingatlan tulajdonosai ráépítés jogcímen az ingatlan-nyilvántartásba bejegyzésre kerüljenek egyedi kérelmek alapján.

Virág Csabáné és Simondán Mihályné 5932 Gádoros, Bajcsy-Zsilinszky u. 86. szám (1571. hrsz.) alatti ingatlan tulajdonosai által kezdeményezett ügy a jelen előterjesztés tárgya.

Nyilatkozat szükséges az 1552. hrsz ingatlan vonatkozásában a Gádoros Nagyközség Önkormányzata részéről, hogy nem kívánja a felépítményeket hasznosítani illetve tulajdonjogi igényt sem tart rájuk, és a hozzájárulását adja ahhoz, hogy a felépítményeket az ingatlan tulajdonosai (87m2) használják, hasznosítsák, birtokolják és a tulajdonjoguk bejegyzésre kerüljön az ingatlan-nyilvántartásba

Kiemelendő, hogy az Önkormányzatot, mint földtulajdonost a felépítmények vonatkozásában a jogszabály erejénél fogva elővásárlási jog illeti meg.

A tervezett megállapodás szerint telekalakítás után keletkező ingatlanok esetleges további elidegenítése esetén az ingatlanok tulajdonosa/i pedig köteles/ek a vételi ajánlatot írásban is közölni az Önkormányzattal.

Kérem a tisztelt Képviselő-testületet az előterjesztés megvitatására és a határozat meghozatalára.

**Határozati javaslat:**

Gádoros Nagyközség Önkormányzat Képviselő-testülete hozzájárul ahhoz, hogy a Gádoros, belterület 1552 hrsz-ú, természetben 5932 Gádoros, Bajcsy-Zsilinszky utca 1552. hrsz. alatti „kivett közterület” elnevezésű ingatlan és a 5932 Gádoros, Bajcsy-Zsilinszky utca 86. szám, 1571 hrsz. alatti ingatlan vonatkozásában a felülépítmények önálló ingatlanná alakításával az ingatlan tulajdonosai ráépítés jogcímen az ingatlan-nyilvántartásba bejegyzésre kerüljenek.

Felkéri Polgármester urat a megállapodás aláírására.

Felelős: Dr. Szilágyi Tibor polgármester

Erről értesül: Virág Csabáné

Simondán Mihályné

Határidő: értelem szerint

Gádoros, 2025. január 17.

Dr. Szilágyi Tibor

polgármester