

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. január 21-i rendes ülésére

**Napirend:**

**Tárgy:** 2025. évifolyószámla-hitel megkötése tárgyában

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:** Pénzügyi, Gazdasági és Környezetvédelmi Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ⬜

**minősített** X **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**Előterjesztés**

**A Képviselő-testület 2025. január 21-én tartandó rendes ülésére a folyószámla-hitel megkötése tárgyában**

Tisztelt Képviselő–testület!

2023. évben az Önkormányzat Képviselő-testülete a 174/2023. (XII. 14.) KT határozattal hagyta jóvá és hozott döntést arról, hogy az MBH Banknál folyószámla hitelkeret megnyitását kezdeményezi 2024. évre az esetleges átmeneti finanszírozási problémák elkerülése érdekében.

A likviditás zavartalanságának biztosítása érdekében a számlavezető bankkal egyeztetve az Önkormányzat legfeljebb egy éves időtartamra maximum 50.000.000 forint folyószámlahitelt vehetne igénybe ingatlan fedezet nélkül.

A folyószámlahitel naptári éven belül lejáró futamidejű hitel. Az időszakosan befolyó bevételek és a rendszeresen jelentkező kiadások közötti ellentmondás feloldását, a köztes időszakban keletkezett átmeneti hiány finanszírozását a folyószámlahitel keret biztosítja.

A Magyarország gazdasági stabilitásáról szóló 2011. évi CXCIV. törvény 10. § (1) bekezdése alapján az önkormányzat kizárólag a Kormány előzetes hozzájárulásával köthet adósságot keletkeztető ügyletet. A (2) bekezdés szerint likvid hitel, folyószámlahitel (éven belüli) felvétele a Kormány hozzájárulása nélkül lehetséges.

A Képviselő-testület a MBH Banknál 2024. évre 50.000.000,- Ft folyószámla hitelkeret megnyitását hagyta jóvá, a folyószámla hitel rendelkezésre állt. 2024. december 13-án került sor a hitel igénybevételére 8.337.000 forint összegben. /Települési támogatások kifizetésére, valamint a MÁK fizetendő törlesztő részletre/ 2024. december 19-én a megérkezett állami támogatásból a hitelkeret visszatöltésre került.

A hitelügyintézés folyamatosságára, valamint a 2025. évi önkormányzati költségvetés tervezéséhez indokolttá vált a nehéz gazdasági helyzetre tekintettel, hogy 2025. évre a képviselő-testület döntsön arról, hogy továbbra is kíván-e ezzel a lehetőséggel élni.

Kérem a Tisztelt Képviselő–testületet az előterjesztés megtárgyalására, és a határozati javaslat elfogadására.

**Határozati javaslat:**

Gádoros Nagyközség Önkormányzat Képviselő-testülete a MBH Bank számlavezető pénzintézeténél a 2025. évre 50.000.000 forint folyószámla hitelkeret megnyitását hagyja jóvá.

Felhatalmazza a polgármestert a folyószámlahitel keretszerződés aláírására.

**Felelős:** Dr. Szilágyi Tibor polgármester

Libor Zsoltné pénzügyi csoportvezető

**Határidő**: értelem szerint

Gádoros, 2024. január 06. Dr. Szilágyi Tibor

polgármester